**הצעת חוק רישוי שירותים לרכב, התשע"ו-2015**

**נוסח לדיון בוועדה ב9.11.15**

|  |  |  |  |  |
| --- | --- | --- | --- | --- |
|  |  | **פרק א': מטרה והגדרות** | | |
| מטרה  אושר 4.8.15 | 1. | מטרתו של חוק זה להסדיר את השירותים בענף הרכב, לרבות בתחום הייבוא, כדי להבטיח את כל אלה: רמה מקצועית הולמת של נותני השירותים, שמירה על בטיחות הרכב, הגנה על שלום הציבור ובטיחותו, מתן שירות סדיר וזמין למקבלי השירות, קיומם של תנאים הולמים במקומות מתן השירותים, קידומה של התחרות בענף הרכב והגנת הצרכן. | | |
| הגדרות | 2. | בחוק זה – | | |
| אושר 4.8.15 |  | "אב-טיפוס" – דגם ראשון של רכב או מוצר תעבורה, המשמש בסיס לייצורם; | | |
| אושר 4.8.15 |  | "האגף להכשרה מקצועית" – האגף להכשרה ולפיתוח כוח אדם במשרד הכלכלה; | | |
| אושר 4.8.15 |  | "אחריות" – מתן שירות, בלא תשלום, לאחר מכירת רכב או מוצר תעבורה, הכולל תיקון, טיפול או החלפה של הרכב או של מוצר תעבורה, כדי להבטיח את תקינותם; | | |
| אושר 4.8.15 |  | "בעל עניין" – כהגדרתו בחוק החברות, התשנ"ט–1999[[1]](#footnote-1); | | |
| אושר 4.8.15 |  | "בעל רישיון לייצור רכב ושיווקו" – מי שקיבל רישיון לייצור רכב ולשיווקו לפי סעיף 18; | | |
| אושר 4.8.15 |  | "דגם" – סדרת כלי רכב מתוצר מסוים בעלי נתונים טכניים משותפים, שיצרן הרכב קבע לה שם הכולל אותיות או מספרים, המתועד במסמכי התקינה של הרכב וברישיון הרכב; | | |
| אושר 4.8.15 |  | "דרישות תקינה של האיחוד האירופי" – דירקטיבה או תקנה של האיחוד האירופי, כתוקפן מעת לעת; | | |
| אושר 4.8.15 |  | "דרישות תקינה פדראליות" – תקן או תקנה פדראליים של ארצות הברית, כתוקפם מעת לעת; | | |
| אושר 4.8.15 |  | "הנדסאי", "טכנאי מוסמך" – כהגדרתם בחוק ההנדסאים והטכנאים המוסמכים, התשע"ג–2012‏[[2]](#footnote-2); | | |
| אושר 4.8.15 |  | "הוועדה" – ועדת הכלכלה של הכנסת; | | |
| אושר 4.8.15 |  | "ייבוא" – הבאה או גרם הבאה של רכב או של מוצר תעבורה לישראל, בים, ביבשה או באוויר; | | |
| אושר 4.8.15 |  | "יבואן רכב זעיר" – מי שהתקשר בהסכם בכתב למכירת רכב עם כל אדם במדינת חוץ וניתן לו רישיון לפי סעיף 38; | | |
| אושר 4.8.15 |  | "יבואן רכב ישיר" – מי שהתקשר בהסכם בכתב למכירת רכב עם יצרן רכב במדינת חוץ וניתן לו רישיון לפי סעיף 35; | | |
| אושר 4.8.15 |  | "יבואן רכב מסחרי" – בעל רישיון לייבוא רכב ושיווקו שהוא אחד מאלה: | | |
|  |  |  | (1) יבואן רכב זעיר; | |
|  |  |  | (2) יבואן רכב ישיר; | |
|  |  |  | (3) יבואן רכב עקיף; | |
| אושר 4.8.15 |  | "יבואן רכב עקיף" – מי שהתקשר בהסכם למכירת רכב עם סוכן מורשה וניתן לו רישיון לפי סעיף 36; | | |
| אושר 4.8.15  מבוקש שינוי כמצוין |  | "ייצור רכב או מוצר תעבורה" – לרבות התקנה, הרכבה אריזה, מזיגה ומילוי או חידוש של רכב או של מוצר תעבורה, לפי העניין, והרכבתו מחלקים או ממערכת חלקים, ביצוע שינוי בטיב, באיכות או בצורה של רכב או של מוצר תעבורה, והכל במסגרת תהליך הייצור; | | |
|  |  | "יצרן", של מוצר תעבורה - אדם העוסק בייצור מוצרי תעבורה , בין בעצמו ובין על ידי אחרים, או העוסק בעבודה מן העבודות הדרושות לתהליך הייצור או הדרושות לשם שינוי צורתם, טיבם או איכותם של טובין וכן אדם העוסק באריזתם של טובין או מזיגתם במכל; | | |
|  |  |  | "יצרן רכב במדינת חוץ" - יצרן שתכנן וייצר רכב מחוץ לישראל, בין בעצמו ובין בשיתוף עם יצרנים אחרים (להלן – יצרן מתכנן) או אדם שהיצרן המתכנן הסמיכו בכתב לפעול מטעמו ולמכור רכב מתוצרתו בישראל; | |
|  |  |  |  | |
|  |  | "מדינות האיחוד האירופי" – כל אחת ממדינות האיחוד האירופי; | | |
|  |  | "מהנדס" – מהנדס רשום כהגדרתו בחוק המהנדסים והאדריכלים, התשי"ח–1958‏[[3]](#footnote-3); | | |
|  |  | "מוסך" – מקום שבו ניתנים שירותי תיקון, אחזקה או בדיקה של רכב או ייעוץ בקשר לשירותים כאמור; | | |
|  |  | "מוסך מומחה" – מוסך בעל יכולת מקצועית מוכחת לטיפול בתוצר רכב מסוים, שניתן לו רישיון לפי סעיף 101; | | |
|  |  | "מוסך נייד" – רכב המשמש למתן שירותים של תיקוני חירום לרכב ושל חילוץ של רכב עד להגעתו למוסך; | | |
|  |  | "מוסך שירות של יבואן" – מוסך מומחה של יבואן או מוסך מומחה הקשור עם יבואן רכב ישיר או עם יבואן רכב עקיף בהסכם לטיפול ברכב מתוצר המיובא על ידי אותו יבואן; | | |
|  |  | "מוצר תעבורה" – אבזר, חלק, מערכת חלקים, מכשיר למעט המכשירים שהם כלי עבודה המשמשים את המוסך או היצרן בלבד, מיתקן או חומר נוזלי, חומר מוצק או גז, המשמשים או המיועדים לשמש להרכבתו, לתחזוקתו או לפעולתו התקינה של רכב או להבטחת בטיחותו של הרכב או של המשתמש בו או לנוחיותו, וכן כל אחד מאלה שעליו להימצא ברכב על פי דין; | | |
|  |  | "מוצר תעבורה מקורי" – מוצר תעבורה המיוצר לפי תנאים והוראות שקבע יצרן הרכב לשם ייצור הרכב"; | | |
|  |  | "מוצר תעבורה משומש" – מוצר תעבורה שפורק מרכב שלא לשם הרכבתו מחדש באותו רכב; | | |
|  |  | "מוצר תעבורה תחליפי" – מוצר תעבורה שאינו מקורי; | | |
|  |  | ; | | |
|  |  | "המחיר הכולל" – כהגדרתו בסעיף 17א לחוק הגנת הצרכן, התשמ"א–1981‏[[4]](#footnote-4); | | |
|  |  | "מכונה ניידת" – רכב מנועי שלפי מבנהו מיועד לביצוע עבודות ואינו מיועד לגרירה; | | |
|  |  | "המנהל" –במשרד עובד המשרד שמונה להיות סגן מנהל כללי לתנועה; המנהל רשאי לאצול לעובד המשרד סמכויות מסוימות הנתונות לו לפי חוק זה; הודעה על אצילה כאמור תפורסם ברשומות; | | |
|  |  | "מנהל מקצועי של מוסך" – בעל רישיון לניהול מקצועי של מוסך לפי סעיף 108; | | |
|  |  | "מסמך תקינה" –מסמך המעיד על עמידת רכב או מוצר תעבורה בדרישות מפרט/תקינה; | | |
|  |  | "מספר קטלוגי" – מספר זיהוי של מוצר תעבורה שקבע יצרנו, יצרן הרכב או בעל רישיון ליבוא מוצר תעבורה, לפי העניין, ובלבד שבעל רישיון כאמור לא יקבע את אותו מספר קטלוגי שקבע היצרן הרכב; | | |
|  |  | "מעבדה מאושרת" – מעבדה המוסמכת לאשר עמידה בתקן רשמי לפי סעיף 12 לחוק התקנים, התשי"ג–1953; | | |
|  |  | "מעבדה מוכרת אירופית" – מעבדה לבדיקת רכב או חלקיו שהוסמכה ואושרה לפי דירקטיבה EC/2007/46, על עדכוניה; | | |
|  |  | "מעבדה מוכרת אמריקאית" – מעבדה לבדיקת רכב או חלקיו שהוסמכה ואושרה על ידי מינהל הבטיחות האמריקאי (NHTSA); | | |
|  |  | "מעבדה מוסמכת לרכב" – מעבדה לבדיקת רכב או מוצרי תעבורה שאישר המנהל לאחר שנוכח כי היא עומדת ברמה מקצועית נאותה; המנהל יפרסם באתר האינטרנט של המשרד הודעה מעודכנת על רשימת המעבדות שאושרו; | | |
|  |  | "מפעל ייצור" – מקום שבו מיוצר רכב או מוצר תעבורה; | | |
|  |  | "מקצוע בענף הרכב" – אחד מאלה: | | |
|  |  |  | (1) ניהול מקצועי של מוסך; | |
|  |  |  | (2) שמאות רכב; | |
|  |  |  | (3) תיווך בייבוא רכב; | |
|  |  | "משווק רכב" – יבואן רכב מסחרי או בעל רישיון לייצור רכב ושיווקו המוכרים רכב לרבות אחר מטעמם; | | |
|  |  | "המשרד" – משרד התחבורה והבטיחות בדרכים; | | |
|  |  | "מתווך בייבוא רכב" – בעל רישיון לתיווך בייבוא רכב לפי סעיף 56; | | |
|  |  | "סוג רכב" – סיווג הרכב בהתאם להוראות לפי פקודת התעבורה; | | |
|  |  | "סוחר ברכב מיבואן" – בעל רישיון לקניית רכב מיבואן רכב ישיר או עקיף ומכירתו דרך עיסוק לפי סעיף 75; | | |
|  |  | "סוכן מורשה" – כל אחד מאלה: | | |
|  |  |  | (1) אדם הקשור בהסכם בכתב עם יצרן רכב במדינת חוץ לתקופה שלא תפחת משנתיים שלפיו הוא מורשה למכור רכב מתוצרתו, שהתקיימו בו תנאים שקבע השר לעניין היקף פעילותו בייבוא רכב (בחוק זה – סוכן ראשי); השר, באישור הוועדה, רשאי לקבוע תקופה קצרה מהתקופה כאמור; | |
|  |  |  | (2) לעניין תוצר רכב המיובא על ידי יבואן ישיר – אדם שסוכן ראשי הסמיכו, בכתב או בדרך אחרת שקבע השר ובתנאים שקבע לעניין זה, באישור הוועדה, לתקופה שלא תפחת משנתיים, לפעול מטעמו ולמכור רכב מתוצרת היצרן שעמו הסוכן הראשי התקשר בהסכם למכירת רכב; | |
|  |  | "סחר במוצרי תעבורה" – קנייה של מוצרי תעבורה, מכירתם, שיווקם, הספקתם או הצגתם למכירה, והכל כדרך עיסוק; | | |
|  |  | "עוסק" – כהגדרתו בחוק מס ערך מוסף, התשל"ו–1975‏[[5]](#footnote-5) (בחוק זה – חוק מס ערך מוסף); | | |
|  |  | "עוסק מורשה" – כהגדרתו בחוק מס ערך מוסף; | | |
|  |  | "עניין אישי" – לרבות עניין אישי של קרובו או של גוף שהוא או קרוב שלו הם בעלי שליטה בו; | | |
|  |  | "צמיג" – חישוק עשוי גומי לגלגלי רכב מנועי וגרור; | | |
|  |  | "קניית רכב מיבואן ומכירתו דרך עיסוק" – קניית רכב מיבואן רכב ישיר או מיבואן רכב עקיף ומכירתו דרך עיסוק; | | |
|  |  | "קרוב" – בן זוג, הורה, הורה הורה, אח או אחות, צאצא, צאצא של בן זוג ובני זוגם של כל אחד מאלה או אדם אחר הסמוך על שולחנו של האדם, וכן שותף, מעביד או עובד של האדם; | | |
|  |  | "רישיון" – רישיון למתן שירות רכב או רישיון לעיסוק במקצוע בענף הרכב שניתנו לפי חוק זה; | | |
|  |  | "רישיון ייבוא" – רישיון ייבוא, אישור ייבוא או עמידה בתנאים, בהתאם להוראות לפי פקודת הייבוא והייצוא [נוסח חדש], התשל"ט–1979‏[[6]](#footnote-6) (בחוק זה – פקודת הייבוא והייצוא); | | |
|  |  | "רישיון רכב" – כמשמעותו בסעיף 2 לפקודת התעבורה‏[[7]](#footnote-7); | | |
|  |  | "רכב", "רכב מנועי" ו"רשות הרישוי" – כהגדרתם בפקודת התעבורה; | | |
|  |  | "רכב חדש" – רכב שטרם נרשם לראשונה לתנועה בדרכים בישראל או במדינת חוץ; | | |
|  |  | "רכב שנרשם על שם סוכן מורשה" – רכב אשר נרשם לראשונה לתנועה בדרכים במדינת חוץ על שם סוכן מורשה וטרם חלפו 30 ימים בין מועד הרישום האמור לבין מועד השטת הרכב לישראל הרשום בשטר המטען; | | |
|  |  | "רשות מוסמכת לייבוא" – מי שהוסמך בידי השר לשמש רשות מוסמכת לפי פקודת היבוא והיצוא; | | |
|  |  | "רשות הרישוי" – כהגדרתה בפקודת התעבורה; | | |
|  |  | "שומת רכב" – חוות דעת הכוללת את פירוט התיקון הנדרש כדי להחזיר את מצב הרכב לקדמותו והערכת עלות התיקון, שלא על ידי מוסך, , הערכת השינוי בערכו עקב אותו נזק ואם לא ניתן לתקנו – קביעה כי הרכב יצא מכלל שימוש, וכן פרטים נוספים שקבע השר לפי סעיף 123; | | |
|  |  | "שיווק רכב" – מכירה של רכב, הספקתו, , הצגתו למכירה, מכירתו באמצעות אחר מטעמו או הצגתו למכירה באמצעות אחר מטעמו; | | |
|  |  | "שירות רכב" – אחד מאלה: | | |
|  |  |  | (1) ייצור רכב בישראל ושיווקו; | |
|  |  |  | (2) ייבוא רכב ושיווקו; | |
|  |  |  | (3) סחר ברכב מיבואן; | |
|  |  |  | (4) ייצור מוצר תעבורה בישראל; | |
|  |  |  | (5) סחר במוצרי תעבורה; | |
|  |  |  | (6) הפעלת מוסך או מוסך נייד; | |
|  |  |  | (7) סחר ברכב שאינו חדש; | |
|  |  | "שמאות רכב" – הערכת הנזק שנגרם לרכב באמצעות שומה; | | |
|  |  | "שמאי רכב" – בעל רישיון לעיסוק בשמאות רכב לפי פרק י"א; | | |
|  |  | "תוצר" – כל כלי רכב שמייצר יצרן תחת שם משותף שהוא קבע, המתועד במסמכי התקינה של הרכב וברישיון הרכב; | | |
|  |  | "תיאור" – תיאור בכתב, בעל פה, בציור או בדרך אחרת הנהוגה במסחר, שיש בו הודעה, במישרין או בעקיפין, בדבר אחד הפרטים שלהלן: | | |
|  |  |  | (1) לעניין רכב או מוצר תעבורה – | |
|  |  |  |  | (א) כמות, משקל ומידות; |
|  |  |  |  | (ב) ארץ הייצור ושם היצרן; |
|  |  |  |  | (ג) הסמל המסחרי של היצרן; |
|  |  |  |  | (ד) חומרים או מרכיבים; |
|  |  |  |  | (ה) איכות ועמידות; |
|  |  |  |  | (ו) פגמים בו; |
|  |  |  |  | (ז) מטרת השימוש בו; |
|  |  |  |  | (ח) התאמה לרכב של מוצר תעבורה; |
|  |  |  |  | (ט) בדיקות ותוצאות; |
|  |  |  |  | (י) אחריות לתקינות ותקופת האחריות; |
|  |  |  |  | (יא) שירותי התיקונים והתחזוקה שיינתנו לרכב או למוצר התעבורה ואחריות למתן שירותים אלה, תקופתם ומחירם; |
|  |  |  |  | (יב) מחיר לרבות הנחות מהמחיר; |
|  |  |  |  | (יג) פרטים על תשלומים עבור הרכב ותנאי אשראי; |
|  |  |  |  | (יד) מועד ייצור; |
|  |  |  |  | (טו) מספר קטלוגי; |
|  |  |  |  | (טז) מועד רישומו לראשונה של רכב לתנועה על שם סוכן מורשה במדינת חוץ; |
|  |  |  | (2) לעניין שירות – | |
|  |  |  |  | (א) תוכן השירות והיקפו; |
|  |  |  |  | (ב) טיבו, רמתו ותכליתו של השירות; |
|  |  |  |  | (ג) דרך מתן השירות, משכו ותנאיו; |
|  |  |  |  | (ד) אחריות לתקינות החלקים או מערכות החלקים שטופלו במסגרת השירות, תקופת האחריות על הפעולות שבוצעו במסגרת השירות, תנאי האחריות ושינויים שיחולו בתנאי האחריות במהלך תקופת האחריות; |
|  |  |  |  | (ה) מחיר השירות, לרבות הנחות מהמחיר; |
|  |  | "תיווך בייבוא רכב" – ייעוץ, הדרכה או איתור רכב, בתמורה בכסף או בשווה כסף, לשם התקשרות של צדדים בעסקה לקניית רכב במדינת חוץ וייבואו לישראל לפי סעיף 31; | | |
|  |  | "תכנית ייצור" – תכנית הכוללת פרטים לגבי אופן ייצור הרכב, חלק מרכב או מוצר תעבורה בפס הייצור ונתונים בנוגע למוצר המוגמר, ובהם, בין השאר, פרטים אלה בקשר לרכב או למוצר תעבורה: תיאור ונתונים טכניים, פרטים הנוגעים לעיבוד של חומרים ולייצור של רכיבים, תהליך הייצור וההרכבה ומספר השלדה; | | |
|  |  | "תעודת גמר" – תעודה שניתנה על ידי משרד הכלכלה המעידה כי מקבל התעודה עמד בהצלחה בכל דרישות הקורס המקצועי; | | |
|  |  | "תעודת מקצוע"– כמשמעותה בסעיף 46 לחוק שירות התעסוקה, התשי"ט–1959‏[[8]](#footnote-8); | | |
|  |  | "תקלת בטיחות סדרתית" – תקלה סדרתית ברכב שהיא בעלת אופי טכני או אחר הקשורה לפעולת הרכב, ואשר לדעת היצרן עלולה לגרום סיכון בטיחותי למשתמשים בו או לכלל הציבור, ולפיכך הודיע עליה היצרן למעט יצרן שהוא בעל רישיון לייצור רכב ושווקו ; | | |
|  |  | "תקן ישראלי", "תקן רשמי" – כמשמעותם בחוק התקנים, התשי"ג–1953‏[[9]](#footnote-9); | | |
|  |  | "השר" – שר התחבורה והבטיחות בדרכים. | | |

1. ס"ח התשנ"ט, עמ' 189. [↑](#footnote-ref-1)
2. ס"ח התשע"ג, עמ' 18. [↑](#footnote-ref-2)
3. ס"ח התשי"ח, עמ' 108. [↑](#footnote-ref-3)
4. ס"ח התשמ"א, עמ' 248. [↑](#footnote-ref-4)
5. ס"ח התשל"ו, עמ' 52. [↑](#footnote-ref-5)
6. דיני מדינת ישראל, נוסח חדש 32, עמ' 625. [↑](#footnote-ref-6)
7. דיני מדינת ישראל, נוסח חדש 7, עמ' 173 . [↑](#footnote-ref-7)
8. ס"ח התשי"ט, עמ' 32. [↑](#footnote-ref-8)
9. ס"ח התשי"ג, עמ' 30. [↑](#footnote-ref-9)